དེ་ལ་ཐོག་མར་གོང་དུ་དྲངས་པའི་ཚད་ལྡན་གནའ་གཞུང་རྣམས་ཀྱིས་མཚོ་སྔོན་པོའི་མིང་གི་འབྲི་ཚུལ་དེ་ཚོ་ཕྱོགས་གཅིག་ཏུ་བཀོད་པར་འདོད་དེ།བཀའ་ཐང་སྡེ་ལྔལསཁྲི་ཤོད་རྒྱལ་མོཞེས་པ་དང་བཀའ་འཆེམས་ཀ་ཁོལ་མ་ལསཁྲི་བཤོས་རྒྱ་མཚོ།མདོ་སྨད་ཆོས་འབྱུང་།ལས་ཁྲི་བཤོར་མཚོ།བྲག་དཀར་སྤེལ་རྫོང་གི་དཀར་ཆག་དང་མཁན་ཆེན་སུམ་པ་ཡེ་ཤེས་དཔལ་འབྱོར་མཆོག་གི་སྤྱོད་ཚུལ་བརྗོད་པ་སྒྲ་འཛིན་བཅུད་ལེན་གཉིས་ཀྱིས་ཁྲི་གཤོག་རྒྱལ་མོཞེས་བྲིས་ཡོད།གནའ་གཞུང་འདི་ལྔ་ལས་འབྲི་སྲོལ་བཞི་བྱུང་སྟེ་ཁྲི་ཤོད་རྒྱལ་མོདང་ཁྲི་བཤོས་རྒྱ་མཚོ།ཁྲི་བཤོར་མཚོ།ཁྲི་གཤོག་རྒྱལ་མོཞེས་པ་སོགས་རེད།དེ་ལ་བོད་རྒྱ་ཚིག་མཛོད་ཆེན་མོ་ལས།མཚོ་ཁྲི་བཤོས་དང་མཚོ་ཁྲི་བཤོར་ཞེས་པ་ནི་དཔེ་རྙིང་བ་ལ་ལར་འདོད་རྒྱལ་གྱི་མིང་ཡིན་ཞེས་གསུངས་ཡོད་ཅེས་གསལ་བས།ཕྲན་ཡང་དེའི་རྗེས་སུ་འབྲིང་བ་ཡིན་ཞིང་ཁྲི་ཤོད་རྒྱལ་མོཞེས་པའང་འདོད་རྒྱལ་གྱི་མིང་ཡིན་པར་སྙམ་མོ།།